SAUK, MultiChoice besluit oor uitsaairegte | Maroela Media
Foto ter illustrasie (Foto: Hassan Ammar, AP)
MultiChoice en die SAUK het Vrydag ooreengekom dat die openbare uitsaaier Premierliga-sokkerwedstryde vir die volgende vyf jaar op sy televisiekanale en radiostasies mag uitsaai.
Die SAUK het nog nie een wedstryd van die Premierliga se nuwe seisoen uitgesaai nie, hoewel sommige spanne reeds drie wedstryde in die liga gespeel het. MultiChoice wou aanvanklik R280 miljoen vir die uitsaairegte gehad het wat die openbare uitsaaier in staat sou stel om 144 wedstryde per jaar oor vyf jaar op televisie uit te saai.
Die SAUK het egter toe gesê hy kan dit nie bekostig nie.
Die aard van die nuwe ooreenkoms is nie in dié stadium duidelik nie.
Die partye het wel in ŉ gesamentlike verklaring gesê die ooreenkoms bring die strewe om die finansiële volhoubaarheid van die Premierliga te handhaaf in ooreenstemming met die SAUK se mikpunt om sy openbare mandaat ten opsigte van sportuitsending te lewer.
“Ons bly verbind tot die langtermynbelegging in sport in Suid-Afrika en die res van Afrika,” het Calvo Mawela, uitvoerende hoof van MultiChoice, oor die ooreenkoms gesê.
Ja, nou sal Multichoice sy “Premier” pakket se koste verhoog. Ander kanale sal amper nie verhoog. So die ouens wat Dstv het en hoofsaaklik rugby/krieket/motorsport kyk subsidieer die sokker kykers.
Daar is nou nog minder rede vir roofkykers(waarvan baie sokker liefhebbers is) om te betaal vir hul kykgenot.
Nou moet die SAUK nog net die Dstv subscribers se name kry by Multichoice dan sal SAUK meer roofkykers kan vasvat en dan sal SAUK seker ook betaalkanale oorweeg soos net Supersport 1! Go SABC you can do it!!!!
Verstaan ek reg? Word wanbestuur deur onbevoegdes verder beloon?
Nou vra ek net, wat van wereldbeker rugby wat Setember 2019 afskop?
Plaas dat Multichoice meer tyd aan kliente diens spandeer en die data basis in werking kry. Stelsel is al ‘n paar dae af en foutiewe decoders kan nie omgeruil word.